আল বাত্তানী

মুহাম্মদ ইবনে জাবির ইবনে সিনান আর রাক্কি আল হারানী আস সাবী আল-বাত্তানী (আরবি: محمد بن جابر بن سنان البتاني) (ল্যাটিন আল বাতেজনিয়াজ,আল বাতেজনি বা আল বাতেনিয়াজ) (৮৫৮ – ৯২৯) ছিলেন একজন আরব জ্যোতির্বিজ্ঞানী এবং গণিতবিদ। তিনি অনেকগুলি ত্রিকোণমিতির সম্পর্ককেরও উদ্ভাবক ,এবং তার রচিত এবং কিতাবুল আয-জিজ থেকে কোপারনিকাস সহ অনেক মধ্যযুগীয় জ্যোতির্বিজ্ঞানীরা উদ্ধৃতি প্রদান করতেন।

 জীবন 
আল বাত্তানীর জীবন সম্পর্কে যতদূর জানা যায় তিনি মেসোপটেমিয়ার উচ্চভূমির অন্তর্গত হাররান নগরীতে জন্মগ্রহণ করেন যেটি এখন তুরস্কতে অবস্থিত। তার বাবা ছিলেন বৈজ্ঞানিক যন্ত্রপাতির বিখ্যাত একজন নির্মাতা। তার উপাধি 'আস সাবী' হওয়ায় অনেকে ধারণা করেন যে তার পূর্বপুরুষ ছিল সাবেয়িন গোত্রভুক্ত হতে পারে,তবে তার পুরো নাম পড়ে বুঝা যায় তিনি ছিলেন একজন মুসলিম। অনেক পশ্চিমা ঐতিহাসিকদের মতে তার পূর্বপুরুষ ছিল আরব রাজাদের মতই উচ্চবংশের। তিনি উত্তর সিরিয়ায় অন্তর্গত আর-রাক্কা শহরে বসবাস করতেন।

 জ্যোতির্বিজ্ঞান 
জ্যোতির্বিদ্যায় আল বাত্তানীর সর্বাধিক পরিচিত অর্জন হল সৌরবর্ষ নির্ণয়।আল বাত্তানীই প্রথম নির্ভুল পরিমাপ করে দেখিয়েছিলেন যে, এক সৌর বৎসরে ৩৬৫ দিন ৫ ঘণ্টা ৪৬ মিনিট ২৪ সেকেন্ড হয় যার সাথে আধুনিক পরিমাপের পার্থক্য মাত্র ২ মিনিট ২২ সেকেন্ড কম। 

 জ্যোতির্বিজ্ঞানে টলেমির আগের কিছু বৈজ্ঞানিকের ভুলও তিনি সংশোধন করে দেন। সূর্য ও চন্দ্র গ্রহণ সম্পর্কিত টলেমি যে মতবাদ ব্যক্ত করেছিলেন, আল বাত্তানি তা ভুল প্রমাণ করে নতুন প্রামাণিক তথ্য প্রদান করেন। অনেক শতাব্দী কোপের্নিকুস কর্তৃক আবিষ্কৃত বিভিন্ন পরিমাপের চাইতে আল বাত্তানীর পরিমাপ অনেক বেশি নিখুত ছিল। 

 গণিত 
তিনি ত্রিকোণমিতি নিয়ে বিস্তর কাজ করেন এবং সাইন, কোসাইন, ট্যানজেন্ট, কোট্যানজেন্ট ইত্যাদি ধারণা নিয়ে কাজ করেন।

 প্রভাব 
১৮ শতক – বর্তমান
ইংরেজ জ্যোতির্বিদ রিচার্ড ডানথর্ন চাঁদের কক্ষপথে ক্রমবর্ধমান গতির মান নির্ধারণের জন্য আল-বাত্তানির গ্রহণ পর্যবেক্ষণ ব্যবহার করেছিলেন, তিনি গণনা করেছিলেন যে চন্দ্র দ্রাঘিমাংশ প্রতি শতাব্দীতে ১০ আর্কসেকেন্ড হারে পরিবর্তিত হচ্ছে।

আল-বাত্তানির তথ্য এখনও ভূ-পদার্থবিদরা ব্যবহার করেন।

 টীকা 

 তথ্যসূত্র 
 Al-Battānī sive Albatenii, Opus Astronomicum. Ad fidem codicis escurialensis arabice editum, ed. by Carlo Alfonso Nallino. Milan, Ulrico Hoepli, 1899-1907 [= Pubblicazioni del Reale Osservatorio di Brera in Milano, nr. XL], 412 + 450 + 288 pp. (anast.: I-III, [La Finestra editrice], Lavis 2002)


 বহিঃসংযোগ 

 Weisstein, Eric W., Albategnius (ca. 858–929) from ScienceWorld

বিষয়শ্রেণী:৮৫৮-এ জন্ম
বিষয়শ্রেণী:৯২৯-এ মৃত্যু
বিষয়শ্রেণী:৯ম শতাব্দীর জ্যোতিষীগণ
বিষয়শ্রেণী:৯ম শতাব্দীর জ্যোতির্বিজ্ঞানী
বিষয়শ্রেণী:মধ্যযুগীয় ইসলামের জ্যোতির্বিজ্ঞানী
বিষয়শ্রেণী:মধ্যযুগীয় ইসলামের গণিতবিদ
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:১০ম শতাব্দীর আরব ব্যক্তি
বিষয়শ্রেণী:৯ম শতাব্দীর গণিতবিদ
বিষয়শ্রেণী:১০ম শতাব্দীর জ্যোতির্বিজ্ঞানী
বিষয়শ্রেণী:১০ম শতাব্দীর গণিতবিদ
বিষয়শ্রেণী:কিবলা নির্ধারণে কাজ করেছেন এমন বিজ্ঞানী